钦定古今图书集成/明伦汇编/氏族典/第406卷 > 吕大忠
## 钦定古今图书集成/明伦汇编/氏族典/第406卷 > 吕大忠

按《宋史吕大防传》，大防兄大忠，字进伯，登第，为签书
定国军判官。熙宁中，王安石议遣使诸道，立缘边封沟，大忠与范育被命，俱辞行，大忠陈五不可，罢不遣。
元丰中，为河北转运判官，上生财养民十二事，徙提
点江淮刑狱。元祐初，历工部郎中，知秦州，进宝文阁
待制。绍圣二年，知渭州，付以秦渭之事，奏言：“关、陕民
力未裕，士气沮丧，非假之岁月，未易枝梧。”因请以职
事对。章惇、曾布陈其所言与元祐时异。徙知同州，致
仕，卒。